Kári tók sinn annan titil á undirbúningstímabilinu Knattspyrnufélagið Kári á Akranesi landaði í gær sínum öðrum titli á leiktíðinni þegar félagið varð Lengjubikarmeistari C-deildar og Fótbolta.net mótsins . Sigurður Jónsson þjálfari og leikmenn hans í Kára unnu 3 - 1 sigur gegn KH á Hlíðarenda í úrslitaleik deildarinnar . Kári komst tveimur mörkum yfir eftir aðeins tíu mínútna leik með mörkum Salvars Georgssonar og Valgeirs Daða Valgeirssonar . KH minnkaði muninn um miðbik seinni hálfleiks en nokkrum mínútum síðar var sigur Káramanna innsiglaður með marki Ragnars Þórs Gunnarssonar .